TÄMÄ DRAMATISOINTI PERUSTUU TOSITAPAHTUMIIN,
MUTTA JOITAIN SEIKKOJA ON MUUTETTU SARJAA VARTEN.
Aiemmin tapahtunutta…
Olet nähnyt meidät kaikki siinä koneessa. Mitä olet huomannut?
Että sinä reagoit hitaimmin -
ja toipumisesi kestää muita pidempään.
Haluan avaruuteen,
ja toivoisin miehesi voivan auttaa.
Jerrie Cobb valmistelee joukkoa naisia astronauteiksi.
Ja hän pyysi minua hakemaan mukaan.
- Al. - Olin tytön kanssa.
Näin välähdyksen. Kameran.
Minä hoidan tämän.
- Shorty. John tässä. - Joten NASA tietää tästä?
Kyse on ensimmäisenä olosta.
Pelastin sinut. Olen pelastanut teidät kaikki!
Joten tämä on vertaisäänestys.
Jos ette saisi tehdä lentoa itse, kenet valitsisitte?
Al Shepard ei ansaitse tätä. Hän on itsekäs ja epäluotettava.
Ihmisten kuuluu tietää. Asialle jotain voivien.
- Montako niitä on? - Yritin vain…
Tiedät, että miehitetty avaruusohjelma on hiuskarvan varassa.
Bob, yritän auttaa teitä. Jottette tekisi hirveää virhettä.
Al Shepard on tehtävään kelvoton.
John. Juuri nyt -
sinä tässä vaikutat kelvottomalta.
Kyse on venäläisistä.
Olen pahoillani. He laittoivat miehen kiertoradalle.
Hittolainen.
Pääsihteeri Nikita Hruštšov julisti tänään Venäjän tukevan -
kommunistijohtaja Fidel Castroa.
Hän lupasi tarjota Kuuban kansalle kaiken tarvittavan avun -
kapinallisjoukkojen päihittämiseen, jotka ovat rantautuneet -
Sikojenlahdelle.
Kolmas maailmansota sitten.
Mitä Kennedy puuhaa?
Ensin Gagarin, ja nyt tämä.
Hemmetinmoinen viikko.
Stevenson luki julkilausuman kansainvälisen edustajakaartin edessä.
Sen mukaan Yhdysvallat ei ole vihamielinen Kuuballe -
eikä hyökkäystä ole aloitettu Floridasta -
eikä mistään muualtakaan Yhdysvalloista.
Al, harmi, ettei sinusta tullut ensimmäinen ihminen avaruudessa.
Ei se sinua harmita.
Suoraan sanoen, kun syntyy näin mittava katastrofi näin varhain -
presidentin toimikaudella, en tiedä, miten hän siitä toipuu.
Mutta varmaa on, että siihen tarvitaan jotain -
äärimmäisen vaikuttavaa.
Melkein 6 000 mielenosoittajaa marssii Castroa vastaan…
Pukeudu ja tapaa minut alakerrassa.
Meillä on tekemistä.
- Nytkö? - Nyt.
Kuuban tilanne on paha ja pahenee päivä päivältä.
Liikkuu huhuja osallisuutemme mittakaavasta -
ja siitä, vähätteleekö presidentti sitä.
Ne huhut pitävät paikkansa.
Kapinalliset aseisti ja koulutti oma hallituksemme.
Se paljastuu ennen pitkää.
Siirto Castroa vastaan kuului Eisenhowerin ohjelmaan.
Kennedy oli sitä vastaan muttei uskaltanut lopettaa sitä.
Kuulostaako tutulta?
Hän tähtäsi keskitiehen.
Ja päätyi nolaamaan itsensä Kuubassa.
Samoin kävi Gagarinin ja venäläisten kanssa.
Herätittekö meidät aamuneljältä vain kertoaksenne,
että presidentti on pelkuri?
Herätimme teidät kertoaksemme, että hän tarvitsee voiton.
Hän on päättänyt, että meistä tulee se voitto.
Herrasmiehet, hän on valmis tekemään mitä vain,
jotta tämä laukaisu onnistuu.
Hallitus ei ole päättänyt, milloin lennosta tiedotetaan yleisölle,
mutta todennäköisesti vasta jälkikäteen, Alin laskeuduttua turvallisesti.
Ehkä Kennedy kasvattaa selkärankaa, mutta se ei tapahdu hetkessä.
Ja John, on päätetty, että sinä olet tehtävän varamies.
Milloin lennän?
Mukinne, herrasmiehet.
Kahden viikon päästä.
Happi?
Tuhat sata. Kunnossa.
Virta?
Kahva on vapaa.
Kapseli irrotettu.
Vapaa hallinta. Lentäjä ohjaa manuaalisesti.
Käännyn oikealle.
Selvä. Olet valmis jarrutukseen.
Kolmekymmentä sekuntia.
Selvä. Valmiina.
Jarruraketti näyttää punaista. Kuulitteko?
Toimiiko automaattinen vakautus ja ohjaus?
Alus pyörii. Pitäisikö ohittaa jarrutuskulma?
Kauanko tämä on palanut?
Scott.
- Scott. - Hetki vain, Al.
Pitäisikö ohittaa jarrutuskulma?
Scott.
Carpenter.
Mitä juuri tapahtui?
- Jarrutuskulma oli väärä, kun aktivoimme… - Miksi sitten jarrutitte?
Mitä hyötyä on manuaaliohjauksesta, jos maasta jarrutetaan tietämättäni?
Luulin tarkistaneemme kulman, muttemme olleetkaan tehneet niin,
joten käyn läpi tarkastus…
LOVELACE-KLINIKKA
Sammuta se.
Miksi pysäytit?
Koska olet ollut siinä pidempään kuin kukaan muu, koskaan.
Mitä?
Haluan näyttää jotain.
LENTÄJÄTYTTÖ TÄHTÄÄ KORKEALLE
Tämä on Jerrie Cobb.
Hän on kuuluisa lentäjä.
Yksi maailman parhaista.
Hän kokoaa ryhmää muista lentäjistä.
Kaikki he ovat naisia, jotka koulutetaan menemään avaruuteen.
Yksi niistä muista on äitisi.
Hetkinen. Tuleeko sinusta astronautti?
Toivottavasti.
Ihan kuin isistä?
Mitäs siihen sanot?
Teetkö tämän oikeasti?
ILMAILIJA
Naisastronautteja.
Astronautteja.
Askareista nauttijoita. Sanotaan vaikka niin.
Heitä värvätään kokonainen tiimi.
Ehkei se ole maailman huonoin ajatus. Mikseivät naiset voisi mennä avaruuteen?
No…
On kuukautiskierto.
Muun muassa.
En anna Margien ajaa edes farmariautoa ollessani paikalla.
Olisittepa nähneet, mitä hän teki naapurin postilaatikolle.
- Entä jos kyseessä olisi ollut Skyray? - Pojat.
Kaksi skottiviskiä kuivana.
- Tulossa. - Menen istumaan.
Meidän täytyy puhua.
Hei, Al.
Hän ei vahvistanut kulmaa.
Olisit voinut tehdä niin itse.
Jos pitää seurata maan mallia, viestijäksi tarvitaan luotettava mies.
Kuule.
Minulla ei ole mitään henkilökohtaista Scottia vastaan.
Mutta tämä ei ollut hänen ensimmäinen mokansa.
Hän ei ole valmis. Tiedät sen.
En minä siitä päätä.
Välitän viestin eteenpäin.
En voi sen enempää.
Chris.
Meidän pitää puhua toisestakin asiasta.
KIRJOITAN TUODAKSENI TIETOONNE VAKAVAN ASIAN…
Mistä sait tämän?
Muutkin kuin John Glenn tuntevat tärkeää väkeä.
Häntä on varoitettu.
Hän ymmärtää lopettaa.
Anna tämän olla.
Chris. John on lahjakas.
Hän kuuluu tähän ohjelmaan.
Mutta kuvittele itsesi asemaani. Hän on varamieheni.
Hän tarkistaa istuinremmieni kiinnityksen, kun astun kapseliin.
Ja sitten selviää, että hän on yrittänyt puukottaa minua selkään.
Asetuimme sinun puolellesi.
Sinä voitit.
Menet avaruuteen.
STARLITE-MOTELLI
Scotty?
Mikä sinun on?
Kuin koiranpentusi olisi ammuttu.
Tarvitsen apuasi.
Alin vuoksi en ole enää viestijä.
Sain alennuksen lentämään jahdissa.
Ikävä kuulla, Scott.
John, sinulla on yhteyksiä.
Sinua arvostetaan. Gilruth, Kraft ja James Webb kuuntelevat sinua.
Shepard on oikeassa.
Et ollut valmistautunut.
Shepard on ylimielinen ääliö.
- Tiedät sen paremmin kuin kukaan. - Ehkä.
Mutta hän laittaa henkensä likoon.
Olet minusta hyvä mies.
Parempi kuin muut tästä poppoosta.
Ja kyllä,
minusta sillä on väliä.
Tai ainakin pitäisi olla.
Kerroin Renelle, kuinka tärkeä viestijän asema on.
Hän oli minusta ylpeä.
Hän tulee tänne lentoa varten.
En tiedä, mitä sanoisin hänelle.
Omalla kohdallani ei ollut kyse vain Anniestä.
Koko maailma luuli, että olen ensimmäinen. Luulee vieläkin.
Tiedäthän, että siitä lyödään yhä vetoa Vegasissa?
Kyllä vain.
Minua suositaan suhteella 2:1, Scotty.
Ajattele sitä.
Emme silti voi vain istua ja itkeä.
Emmekä takuulla voi valittaa komentoketjussa ylemmille.
Olet laivaston mies -
ja minä olen USA:n merijalkaväen sotilas.
Ryhdistäydytään ja käyttäydytään sen mukaisesti.
Hyvä on.
LÄHTÖÖN 36 TUNTIA
Kolmekymmentäviisi tuntia!
- Saitteko drinkit? - Kyllä. Kiitos.
Selvä.
Iltaa, majuri. Rva Glenn.
Hei vaan, Eunice.
Toivottavasti sopii, että toin lahjan.
Pyhä Kristoforos, matkustajien suojeluspyhimys.
Kiitos, Eunice. Tämä on -
hyvin huomaavaista.
Tiedämme kaikki sen olevan sinä, John.
Pääset lähemmäksi Herraa kuin kukaan uskova mies on päässyt.
Pyydäthän Häneltä tälle siunauksen?
Teen niin.
Mukava tyttö. Hän kutsui minut palvelukseen kirkossaan, joten…
Tiedän tämän olleen sinulle vaikeaa.
Teeskentelyn.
Se helpottaa, kun kaikki tietävät.
Olen kunnossa.
Ei se ole niin kauheaa.
Mutta taidan mennä pienelle kävelylle.
Rakastan sinua.
Mistäköhän tuossa on kyse?
John esittää urheaa, mutta -
hänestä tuntuu pahalta, että Al valittiin.
Kuten sinustakin?
No…
Tiedän, kuinka petyit, mutta suhtauduit siihen hyvin.
Siksi sinut valittiin viestijäksi.
Niin. Käypä istumaan…
Mitä on tapahtunut?
Tuli kasa lehdistökorttipyyntöjä.
Kolmesataa.
Kennedy laittaa laukaisun suorana televisioon.
- Mitä? - Suorana?
- Ihan tosi? - Ovatko kaikki Washingtonissa seonneet?
Hei! Hengitä syvään.
- Onko tämä sinusta oikea valinta? - Vaihtoehtoja ei ole.
Meillä on avoin yhteiskunta ja vapaa lehdistö.
Nyt pitää toimia sen mukaisesti enemmän kuin koskaan.
Taistelemme Neuvostoliittoa vastaan muutenkin kuin tieteellä ja pommeilla.
- Kyse on… - Aatteiden sodasta.
Tässä yksi ajatus. Emme tiedä, montako kosmonauttia -
venäläiset tappoivat ennen Gagarinin lentoa.
Totta. En tiedä, montako yritystä he tarvitsivat.
Mutta tiedän, kuinka moni riittää meille.
Koska tunnen tiimimme.
Tiedän olevamme parempia kuin venäläisten tiimi.
Ja tiedän olevamme valmiita.
Toivon, että olet oikeassa. Sillä jos et ole,
näistä tulee kalleimmat hautajaiset koko TV:n historiassa.
Näköjään Kennedyn selkäranka kasvaakin yllättävän nopeasti.
Toivotaan vain, ettei hän ala luulla liikoja.
Niinpä.
- Kuka lähtee lennolle? - Älkää nyt. Tiedätte, etten saa kertoa.
Näette kyllä, kun mies tulee hangaarista ja astuu kapseliin.
- Iskä. - Mitä muuta voin kertoa itsestäni?
Tiettävästi joukko naisia koulutetaan menemään avaruuteen.
Mitä te miehet olette mieltä naisastronauteista?
Gordolla on tästä vahvoja mielipiteitä. Eikö olekin, Gordo?
Lähetimme jo simpanssin. Miksei vielä joku päivä naisenkin?
Harmi vain, että avaruuspuku tukevoittaa. Siitä naiset eivät tule ilahtumaan.
Vielä yksi.
Kiitos paljon.
Tulen kohta, kunhan…
Pilvet tulevat alemmas lännessä.
Se tietää huonoa.
Oletko nyt säämieskin?
- Lentäjät tietävät pilvistä. - Lentäjät luulevat tietävänsä kaiken.
Sopii alkaa vähän kunnioittaa minua, rva Shepard.
Minusta tulee kansallissankari.
Kun sinusta tiedotetaan,
joudun jakamaan sinut koko maailman kanssa.
Vaivaako se sinua?
Muistelin sitä, kun kutsuit minut yliopistossa tansseihin.
- Kun annoit minulle pakit. - Ei.
Tarkoitin sitä,
kun tulit silti.
Sinä vain -
kävelit luokseni ja aloit jutella kuin olisit ollut seuralaiseni -
ja vieressäni ei olisi seissyt George Dietz -parka.
Voi luoja.
Ehkä se vaivasi Georgea, mutta sinua ei näyttänyt vaivaavan.
Kyllä vaivasi. Se oli epäkohteliasta.
Mutta kukaan ei ollut koskaan huomannut minua sillä tavalla.
Tiesin, mitä halusin.
Mutta sinulla ei vielä ollut sitä.
Samoin on nyt.
Silloin olet parhaimmillasi.
Joten älä herpaannu.
Et ole vielä siinä kapselissa.
Liikenne Cocoa Beachin alueella -
on jo ruuhkaantunut Merritt Islandiin asti.
Poliisi odottaa tilanteen vielä pahenevan huomenna.
Väkeä jonottaa jo katsomaan laukaisua, jonka odotetaan…
Miksi vanhempasi päättivät ajaa tänne asti, Michael?
Koska näin unen.
Mitä unessa tapahtui?
Jeesus Kristus palasi Maahan. Hän lensi avaruuskapselilla.
Huomionarvoinen uni, Michael. Kiitos.
Näin Michael Duluthista, Minnesotasta, jatkaa Jeesuksen odotusta.
Pieni lahja suurta menestystänne ennakoiden.
Floridan viljelijäliitolta.
- Kiitos. - Tässä.
Toivomme lepää teissä, hra Gilruth.
Kaikkien meidän. Koko vapaan maailman.
Imartelevasti sanottu.
ONNEA, BOB! PONNISTUKSESI TUOTTAVAT HEDELMÄÄ!
Aivan. Selvä.
- Myrskyjä koko rannikolla. - Kuinka kaukana?
Yksi Myrtle Beachin rannikolla noin 650 kilometrin päässä.
- Mitä mieltä olet? - Että kyse on Floridasta.
Sääennustukset ovat täällä turhia.
Laukaisemme silti huomenna.
Cape Canaveralissa lähtölaskenta alkoi varhain tänä aamuna.
Vaikka koe onnistuisi täydellisesti,
Yhdysvallat jää silti Venäjälle kakkoseksi.
Ja jos koe epäonnistuu katastrofaalisesti, seuraa syvää synkeyttä,
jota voi pahentaa traaginen ihmishengen menetys.
Presidentti Kennedyn ja muiden tosiasiat tuntevien mukaan,
vaikka Venäjä johtaakin…
- Hei, Rene. - Louise.
Scott uurasti kovasti päästäkseen viestijäksi.
Jos NASA olisi halunnut muutosta, se olisi oma asiansa.
Mutta tässä oli kyse vain Alin kukkoilusta.
NASA ei ole lähdössä lennolle sillä raketilla. Al on.
Hän ei koskaan jätä väliin tilaisuutta olla päällepäsmärinä.
Kukaan NASAsta ei estänyt sitä. Miksiköhän ei?
Koska he tietävät Alin olevan diiva.
Scott ei ollut valmis.
Ehkei hän maininnut sitä kertoessaan sinulle tapahtuneesta.
Totuus on, ettei hän ole ollut valmis mihinkään tästä.
Katso vähän itseäsi.
Luulet olevasi meitä muita parempi.
Mutta minun aviomieheni on hyvä mies.
Häntä ei saatu kiinni jonkun lumpun kanssa Tijuanassa.
Siitä otettiin valokuvia, Louise.
Ja ne olisivat tulleet kaikkiin sanomalehtiin,
ellei John Glenn olisi siivonnut sotkua.
Al joutui ryömimään hänen luokseen ja anelemaan.
Joten veikkaan, ettei vain minun mieheni jätä asioita mainitsematta.
Suonet anteeksi.
Autan nyt miestäni pakkaamaan. Hän menee huomenna avaruuteen.
Oletko minusta ylpeä, Lou?
Tiedät, että olen.
Älä huolehdi.
Ei hänelle käy mitään.
Ellei John tapa häntä.
Huomenaamulla ensimmäinen amerikkalainen laukaistaan avaruuteen.
Eikä maailma vieläkään tiedä, kuka hän on.
Astronautit matkustavat paikalle yhdessä, jottei lehdistö voi vuotaa asiaa.
Päättyykö tämä Amerikan hienoimpaan hetkeen -
vai surunäytelmään?
CAPE CANAVERALIN LENTOTUKIKOHTA
"Pelastusyksiköiden mukaan astronautti Alan B. Shepard -
menehtyi tänään palvellen maataan."
"Kuin Kristoffer Kolumbus miehistöineen,
astronautti Shepard ryhtyi tehtävään tietäen, ettei ehkä palaisi."
"Hänen uhrauksensa näyttää esimerkkiä muille amerikkalaisille -
ja vapaille kansoille kautta maailman."
Miten olisi "sankarillinen uhraus"?
Söpöä, mutten ole Life-lehti.
Tämä on protokollaa, joten sano vain kyllä tai ei.
"Kuin Kristoffer Kolumbus".
Kuulostaa aika hyvältä.
Niin tekee.
Kovaa elämää, eikö vain?
Filet mignonia aamiaiseksi.
Onhan tämä iso juttu.
Tällainen päivä.
Pitää harkita etukäteen, mitä aikoo sanoa.
Pitää keksiä jotain hyvää. Jotain mieleenpainuvaa.
Siinä hän onkin. Miten nukuit?
Kuin vauva.
Erinomaista. Se on hyvä kuulla.
Tämä on vain rutiinia, Al.
Ellemme huomaa jotain poikkeavaa, laukaisu tapahtuu suunnitellusti.
Pidätkö itseäsi sankarina?
En. Olen vain mies, joka on valmis lentämään tehtävänsä, tohtori.
Entä vaimosi?
Hän seuraa päivän tapahtumia. Huolehditko hänestä?
Kuudentoista vuoden jälkeen koelentäjän vaimona -
Louisea ei hätkäytä mikään.
Hyvä.
Onko häiritseviä ajatuksia?
Ei ole.
Vain halu lähteä tältä planeetalta mahdollisimman pian -
ja sitten palata.
Jokainen senttimetri tästä planeetasta on jo myllerretty.
Tämä on tilaisuuteni olla ensimmäinen jossain ikimuistoisessa.
Haluan sitä enemmän kuin kukaan, Annie.
Shepard läpäisi tarkastuksen. Tässä kaikki toistaiseksi, John.
No,
kaunis ilta raketin laukaisulle.
Kippis.
- Saatko sen? - Saan.
Sopii aika hyvin.
Kyllä.
- Miltä Bermudassa kuulostaa? - Testaamme parhaillaan.
A1-tallentimet minuuttinopeuteen.
- Nopeus vahvistettu. - Lento kuittaa.
Johto, tässä Lento.
Odotamme seuraavaa kohtaa.
- Letku. - Letku.
- Onko parempi? - On.
Hyvä.
Se vain jatkuu.
Kuka idiootti päätti laittaa tämän Floridaan?
Kaksi uutta myrskyrintamaa lähestyy rannikkoa pitkin.
Mutta Bob…
Voi hyvin olla, että niiden välissä on tyyntä puolisen tuntia.
Tasan kahdeksalta.
Tiedätkö ongelman appelsiinien suhteen?
Ne ovat herkkiä.
Yksi pakkanen tappaa koko sadon.
Perutaan tämä lento. Yritetään uudelleen kahden päivän päästä.
Mutta Chris, jos tämä epäonnistuu, ohjelma on lopullisesti mennyttä.
Tiedätkö ongelman varman päälle pelaamisessa?
Ei voi tietää, valitsiko oikein.
Ei minusta tule yhtä seitsemästä.
- Eikö? - Minusta tulee ensimmäinen avaruudessa.
Avaruusohjelmalle.
Aika lähteä.
Tästä se lähtee, pojat.
Onnea matkaan.
Venäläiset lentävät pian Kuuhun.
Te ette saa edes rakettia ilmaan.
Ja tämän vuoksi jätit laivastourasi.
Kolme, kaksi, yksi, nolla.
Huonoja uutisia, Al.
- Vaikea uskoa, että laukaisu peruttiin. - Taisivat jänistää.
Hei, tuolla on ovi auki!
- Äkkiä! - Mennään!
Hei, hra Shepard!
- Siinä hän oli! - Tänne, pojat!
Hän meni tästä.
John?
- Hei. Ei sinun kuuluisi tulla tänne. - Salaisuus paljastui.
Osa pojista näki Alin lentopuvussaan.
Pahoittelen, etten kertonut, Loudon.
Päällystö pyysi vaikenemaan siitä.
Pahoitteluni sinulle.
Sen olisi pitänyt olla sinä.
Niin, no.
Toivottavasti et hävinnyt liikaa rahaa.
Joidenkin mukaan Ihminen tehtiin mudasta
Köyhä ihminen tehtiin Verestä ja lihaksista
Ja luusta ja nahasta
Mielestä heikosta Ja selästä vahvasta
Sitä lastaa 16 tonnia Ja mitä siitä irtoaa?
Vanhenee päivän Ja syvemmälle velkaan vajoaa
Pyhä Pietari, älä suotta soita En voi taivasta komistaa
Sieluni jo yhtiö omistaa
Suokaa anteeksi.
Rva Shepard.
Olen -
hyvin pahoillani, Alan.
Jos he olisivat pitäneet pintansa,
olisin jo Grand Bahamalla.
Kestää kaksi päivää kierrättää polttoaine,
taivaalla ei ole pilveäkään,
ja minun pitää pysyä tukikohdassa salaisuuden paljastuttua.
Minulla on tänään paluulento Virginiaan.
Kuulitko, mitä sanoin?
En voi poistua.
Lehdistö näki minut. Tieto paljastui.
Miltä näyttäisi, jos et olisi täällä?
Nytkö huolehdit sitä, miltä jokin näyttäisi?
En halua enää koskaan kuulla hairahduksistasi keneltäkään.
Ymmärrätkö?
Louisey…
Lou, älä nyt.
- Jospa… - Ei.
Siitä otettiin valokuvia, Alan.
Onko totta, että ne olisivat tulleet lehtiin,
ellei John olisi hoitanut asiaa?
Voi luoja.
Mitä jos tyttömme olisivat nähneet sen?
Rakastan sinua, Alan.
En suostu käymään tätä läpi uudestaan.
En voi vain rentoutua ja hymyillä -
ja teeskennellä olevani täydellinen pikku vaimosi.
Menen takaisin kotiin.
Onhan se ikävää, Al.
Minuakin suututtaisi.
- Minne matka? - Ulos.
Entä matala profiili?
- Tarvitsen ilmaa. - Meidän kuuluu pysyä yhdessä.
En pidä siitä sinua enempää, mutta sellaiset käskyt saimme.
Al, olen varamiehesi.
Ulkona on tuhat toimittajaa. Minne edes menisimme?
Ainakin täällä on rauhallista. Myönnän sen.
Ollessani lapsi meillä oli viljasiilo -
kylän rautatien vieressä.
Korkein rakennus niillä main. Minulla oli tapana -
kiivetä sen huipulle, kun halusin ajatella.
Kaikki näytti niin -
säännölliseltä niin korkealta nähtynä. Kaikessa oli järkeä.
Kun jokin masentaa,
yritän muistaa, että -
Jumala suunnitteli niin.
Kaiken suhteen.
Sinun ei vain kuulunut lentää tänään.
Uskotko kuuluneen Jumalan suunnitelmaan, että lähetät ne kirjeet?
Olet loistava lentäjä, Al.
Mutta en kirjoittanut mitään, mikä ei olisi totta.
Et ole oikea mies tähän.
Etkä edes olisi siinä avaruuspuvussa, ellen olisi pelastanut sinua San Diegossa.
Ja sehän ei sinulle riittänyt, eihän? Minun auttamiseni.
Varmistit kaikkien tietävän siitä.
Juuri siksi kukaan ei pidä sinusta.
Olet onneton, hurskasteleva ääliö, ja se lopulta kostautui.
Siksi minä lennän etkä sinä.
Luuletko oikeasti kenenkään pitävän sinusta?
Voitit kyllä äänestyksen, mutta -
et suinkaan kiintymyksen vuoksi.
Ehkeivät ihmiset pidä minusta, mutta he haluavat olla minä.
Minä en halua olla sinä.
Et pysty myöntämään sitä itsellesi,
mutta minä tiedän.
Haluat satuttaa minua.
Haluat minulle käyvän huonosti.
Varmaan ilahtuisit, jos astuisin tästä reunan yli, etkö vain?
Hyppäisin pää edellä sementille? Tietenkin ilahtuisit.
Sitten olisit ensimmäinen. Vain sillä on sinulle väliä,
vaikka kuinka ylistäisit lippua ja Raamattua.
- Olet väärässä. - Olenko?
Juuri tämän suhteen olemme erilaisia.
Minä sanon, mitä haluan, ja toimin sen mukaan.
Sinä taas juonit toisten selän takana kuin valehteleva käärme.
- Al. Tule pois. - Uskallatko astua reunalle?
Olla sankari, josta aina puhut?
- Al, älä… - Hei!
Osoita vähän rohkeutta.
Myönnä, mitä haluat.
Voin löytää sydämestäni rakkautta sinua kohtaan.
Haluan sinun tietävän sen.
Tekstitys: Simo Sakari Aaltonen